Hannes Satukangas

Hannes Satukangas (21. toukokuuta 1879 Vehkalahti – 26. maaliskuuta 1939 Helsinki) oli suomalainen teknikko ja keksijä.Hannes Satukangas kuollut, Maaseutu, 06.04.1939, nro 39, s. 2, Kansalliskirjaston digitaaliset aineistotHannes Satukangas kuollut, Suomen Sosialidemokraatti, 01.04.1939, nro 89, s. 5, Kansalliskirjaston digitaaliset aineistotKuolinilmoitus, Helsingin Sanomat, 01.04.1939, nro 88, s. 2, Kansalliskirjaston digitaaliset aineistot Vehkalahden Pyhällöllä syntynyt Satukangas valmisti ensimmäisen kellonsa puusta jo toisellakymmenellä ollessaan. Hän kävi kaksi luokkaa Sortavalan seminaaria mutta siirtyi sitten Kuopion teollisuuskouluun suorittaen sen. Hän oli aluksi mukana työväenliikkeen toiminnassa työskennellen jonkin aikaa sanomalehtimiehenä, sitten sortavalalaisen puoluelehden toimitussihteerinä ja tämän lehden Joensuun toimiston hoitajana. Satukangas tunnettiin etevänä kellonrakentajana ja hän aloitti ensimmäisenä Suomessa tieteellisten tarkkuuskoneiden valmistuksen. Vuonna 1912 Satukangas valmisti pendelikellon tähtitieteen professori Anders Donnerille. Satukangas valmisti kronometrejä ja tähtien liikkeitä näyttäneitä astronomisia kelloja. Vuonna 1914 Satukangas oli valtion stipendiaattina opintomatkalla Saksassa. Satukangas piti hienomekaanista konepajaansa Vaasassa, Haminassa, Helsingissä ja Pitäjänmäellä valmistaen muun muassa radiovastaanottimia ja niiden osia. Satukankaan keksintöihin kuului muun muassa laskukoneita, automaattisia työkoneita ja konttorilatomakone. Viimeksi hän valmisteli linja-autoja varten tarkoittua pienoiskassakonetta.Suomalaisen kellotekniikan saavutuksia, Pohjalainen, 20.10.1915, nro 239, s. 2, Kansalliskirjaston digitaaliset aineistot Hannes Satukangas perusti kansakoulunopettaja, vakuutusasiamies ja liikemies Hannes Aarnin (1869–1945) kanssa Radiotehdas Helo Oy:n toukokuussa 1927, Aarni lienee jo tätä ennen myynyt Satukankaan valmistamia radiovastaanottimia. Tätä ennen Satukangas oli osakkaana Pilot Oy-nimisessä hienomekaanisessa konepajassa, joka valmisti myös radioita. Hannes Satukankaan pojat Jouko ja Kauko jatkoivat tätä toimintaa Metalli Radio Oy:n nimellä vuonna 1935 Suomen Radiohistoriallinen Seura ry - Keskustelufoorumi : Yleistä radiohistoriasta : 20-luvun radiotehtailijat 2.10.2022 Hannes Satukangas kuoli maaliskuussa 1939 59-vuotiaana saatuaan halvauskohtauksen työhuoneessaan. Hannes Satukangas on haudattu Malmin hautausmaalle.Billion Graves : Hannes Satukangas Hannes Satukankaan poika oli radiotehtailija ja toimitusjohtaja Jouko Satukangas (1908–1999).Toimitusjohtaja Jouko Satukangas. Radiotehtailija nyrkkeili, veisti ja keilasi, Helsingin Sanomat 27.7.1999 (Tilaajille) == Lähteet == == Aiheesta muualla == * Hannes Satukankaan poikansa Joukon kanssa rakentama sähkökäyttöinen kello, joka näytti aurinko- ja kuuajat, kuukaudet, kuukaudenpäivät ja viikonpäivät, Kotoa ja kaukaa : kansan kirjallinen kuvalehti, 04.07.1925, nro 27, s. 21, Kansalliskirjaston digitaaliset aineistot * Kuvia Satukankaan valmistamista astronomisista kelloista ja meridiaaniputkesta, Kodin kuvasto : huviksi ja hyödyksi Suomen koteihin ja perheisiin, 04.01.1914, nro 1, s. 5, Kansalliskirjaston digitaaliset aineistot * En finsk urmakares märkliga tillverklingar, Veckans Krönika, 06.12.1913, nro 43, s. 9, Kansalliskirjaston digitaaliset aineistot Luokka:Suomalaiset keksijät Luokka:Suomalaiset kellosepät Luokka:Vuonna 1879 syntyneet Luokka:Vuonna 1939 kuolleet